钦定古今图书集成/历象汇编/乾象典/第090卷 > 阻雪华下 麻革
## 钦定古今图书集成/历象汇编/乾象典/第090卷 > 阻雪华下 麻革

“爱山久成癖，得山真隽永。太华隔风尘，五年梦幽境。
传闻十丈莲，拟扣玉仙井。雪花忽迷漫，苍巅堕昏暝。
蹇予世缘深，方外久自屏。意是希夷君，俗驾疏造请。
行行风撼林，稍稍云度岭。云间三峰面，隐约露芒颖。
初如滟滪堆，屹起势奔猛。渐如倚天剑，万仞铁花冷。
烟霞半明灭，瞬息变光景。乃知造物心，相哀亦相警。”
归鞭晚忽忽，回首心耿耿。浩歌夜深寒，孤月挂峰顶。